गैस की बढ़ी कीमतों को लेकर प्रदर्शन
केंद्रसरकार द्वारा रसोई गैस की कीमतों में बार-बार वृद्धि किए जाने का सामाजिक संगठनों ने विरोध किया है। शनिवार को संगठनों के सदस्यों ने शहर में जुलूस निकाला और बरोदा चौक पर केंद्र सरकार का पुतला जलाया। प्रदर्शनकारियों ने सरकार से रसोई गैस की कीमतों में कम करने की मांग की। उन्होंने कहा कि लगातार रसोई गैस की कीमतें बढ़ने से गरीब आदमी पर बोझ बढ़ा है। प्रदर्शनकारियों का नेतृत्व जन संघर्ष मंच के प्रांतीय सलाहकार डॉ.सीडी शर्मा ने किया।
शनिवार सुबह समता मूलक महिला संगठन, जन संघर्ष मंच, जन चेतना मंच के सदस्य संगठन के कार्यालय पर एकत्रित हुए। जहां से सरकार के खिलाफ नारेबाजी करते हुए बरोदा चौक पर पहुंचे। जहां पर उन्होंने केंद्र सरकार का पुतला जलाया। डॉ.शर्मा ने कहा कि अक्टूबर 2016 से एक मार्च 2017 तक छह बार कीमतें बढ़ाई जा चुकी हैं। इससे रसोई गैस में करीब 271 रूपए प्रति सिलेंडर की बढ़ोत्तरी हुई है। फरवरी माह में 66.50 रुपए की वृद्धि की गई है। एक मार्च से फिर से वृद्धि कर दी गई। भाजपा सरकार ने रसोई गैस की कीमतों में वृद्धि करने का रिकार्ड तोड़ दिया है। उन्होंने कहा कि फरवरी माह में विश्व बाजार में गैस की कीमत में छह प्रतिशत की गिरावट आई थी। परंतु सरकार ने कीमत कम करने की बजाए 12.5 प्रतिशत कीमत बढ़ा दी। अंतरराष्ट्रीय बाजार में गैस की कीमत 34 रुपए प्रति किलोग्राम है। सरकार द्वारा रेट लगातार बढ़ाए जा रहे हैं। संगठनों ने सरकार से रसोई गैस के बढ़ाए गए दाम कम करने को कहा है। रसोई गैस सिलेंडर 250 रुपए में मुहैया कराए जाना चाहिए। इस अवसर पर नरेश विरोधिया, रघुबीर देशवाल, सुभाष, सुरेंद्र, कृष्ण मान, रामेहर वर्मा, प्रदीप त्यागी, सतपाल, दिनेश, प्रवीण जैन, नवीन राठी, योगेश सैनी, संजय आदि उपस्थित थे।
रसोई गैस के लिए गैस एजेंसी पर लोगों की मारामारी कम नहीं हो रही है। गैस के लिए उपभोक्ता एजेंसी कार्यालय खुलने से पहले ही लाइन में लग जाते हैं। लाइन दोहपर बाद तक लगी रहती है। भीड़ में उपभोक्ताओं के बीच पिछले दिनों धक्का-मुक्की होने के कारण एजेंसी द्वारा पुलिस प्रशासन द्वारा पुलिस जवानों को तैनात कराने की मांग की थी।
गोहाना . गैसकी कीमतें बढ़ाने के विरोध में प्रदर्शन करते जन संघर्ष मंच सदस्य।
hin_Deva hin_Deva hin_Deva hin_Deva hin_Deva